b'\n_START_ARTICLE_\nKombinirani proces s integriranim uplinjavanjem\n_START_PARAGRAPH_\nKombinirani proces s integriranim uplinjavanjem (Integrated Gasification Combined Cycle \xe2\x80\x93 IGCC) je tehnologija u kojom se ugljen, biomasa ili otpad pretvara u sintetski plin. Zatim se odstranjuju ne\xc4\x8disto\xc4\x87e iz nastalog pline prije izgaranja te se nastoji pretvoriti sve zaga\xc4\x91iva\xc4\x8de u koristan nusprodukt. To rezultira ni\xc5\xbeim emisijama sumpornog dioksida, \xc4\x8destica i \xc5\xbeive. Vi\xc5\xa1ak topline iz primarnog izgaranja i generacije se odvodi u generator pare, \xc5\xa1to rezultira ve\xc4\x87om u\xc4\x8dinkovito\xc5\xa1\xc4\x87u u odnosu na konvencionalne termoelektrane na ugljen.\n_START_SECTION_\nZna\xc4\x8daj\n_START_PARAGRAPH_\nZbog \xc4\x8dinjenice da je energet s najve\xc4\x87im prirodnim rezervama te zbog \xc4\x8dinjenice da mu cijena ne raste, ugljen je drugi izvor energije u svijetu. Stoga ni\xc5\xbee emisije, koje kombinirani proces s integriranim uplinjavanjem omogu\xc4\x87uje, mogu biti od velike va\xc5\xbenost u budi\xc4\x8dnosti kako \xc4\x87e se regulative o emisijama \xc5\xa1tetnih plinova postro\xc5\xbeavati.\n_START_SECTION_\nPrincip rada\n_START_PARAGRAPH_\nPrikazan je shematski prikaz rada postrojenja s inegriranim uplinjavanjem ugljena:_NEWLINE_Proces uplinjavanja mo\xc5\xbee se provoditi sa ugljenom koji sadr\xc5\xbei visok postotak sumpora, ostataka nafte i biomase. Rasplinjavanje ugljena je namjerno nepotpuno izgaranje, prouzro\xc4\x8deno nedovoljnim pristupom kisika. To se obavlja u posebnim pe\xc4\x87ima pri \xc4\x8demu se te\xc5\xbei za \xc5\xa1to ve\xc4\x87im postotkom gorivog H2 i CO u proizvedenom plinu. Na re\xc5\xa1etku unutar pe\xc4\x87i je nasut visok sloj ugljena. Ugljen izgara u struji zraka obogan\xc4\x8denog kisikom, cilj procesa je nepotpuno izgaranje sa \xc5\xa1to ve\xc4\x87im udjelom CO kako bi vrijednost sinteti\xc4\x8dkog plina bila ve\xc4\x87a. Ugljen na re\xc5\xa1etci \xc4\x87e se za\xc5\xbeariti s gornje strane od vru\xc4\x87ih plinova te \xc4\x87e privla\xc4\x8diti molekule kisika, \xc5\xa1to zna\xc4\x8di da \xc4\x87e udio CO u sinteti\xc4\x8dkom plinu biti to ve\xc4\x87i \xc5\xa1to je ve\xc4\x87a i razina ugljena na re\xc5\xa1etci. Kako bi se pove\xc4\x87ala u\xc4\x8dinkovitost takvog procesa u njega se dodaje i struja vode koja se grije nastalim plinom te se na visokim temperaturama raspada na H2 i O2. Nastali kisik odmah se tro\xc5\xa1i za nastajanje CO. Nastali sinteti\xc4\x8dki plin se odvodi i pritome prolazi kroz nekoliko faza \xc4\x8di\xc5\xa1\xc4\x87enja i separacije. Zatim se \xc4\x8disti sinteti\xc4\x8dki plin odvodi u komoru za izgaranje gdje izgara. Dimni plinovi se tada odvode u plinsku turbinu koja je dirketno spojena na generator elektri\xc4\x8dne energije. Vi\xc5\xa1ak topline nastale za vrijeme uplinjavanja se zajedno sa vru\xc4\x87im dimnim plinovima odvode u generator pare. Proizvedena vodena para se tada odvodi u parnu turbinu koja je tako\xc4\x91er spojena na generator elektri\xc4\x8dne energije.\n_START_SECTION_\nPostrojenja s integriranim uplinjavanjem\n_START_PARAGRAPH_\nU Sjedninjenim Ameri\xc4\x8dkim Dr\xc5\xbeavama trenutno postoje samo 2 IGCC termoelektrane te se o\xc4\x8dekuje da \xc4\x87e se do 2020. godine jo\xc5\xa1 nekoliko pustiti u pogon._NEWLINE_\xe2\x80\xa2 Wabashi River Power Station (West Terre Haute, Indiana)_NEWLINE_\xe2\x80\xa2 Polk Power Station (Tampa, Florida)_NEWLINE_Isprva je bila izgra\xc4\x91ena i tre\xc4\x87a IGCC termoelektrana u gradu Reno, saveznoj dr\xc5\xbeavi Nevadi, me\xc4\x91utim ustanovilo se da tada\xc5\xa1nja IGCC tehnologija ne bi radila iznad 100 metara nadmorske visine te termoelektrana vi\xc5\xa1e nije u funkciji._NEWLINE_U Poljskoj se gradi energetsko i kemijsko postrojenje bez emisija \xc5\xa1tetnih plinova koje kombinira IGCC tehnologiju sa tehnologijom hvatanja i skladi\xc5\xa1tenja ugljika (Carbon Capture and Storage \xe2\x80\x93 CCS ). Dodatak od 10% biomase kod izgaranja \xc4\x8dinit \xc4\x87e ovo postrojenje jo\xc5\xa1 ekolo\xc5\xa1ki prihvatljivije.\n_START_SECTION_\nCijena i pouzdanost\n_START_PARAGRAPH_\nNajve\xc4\x87i problem IGCC postrojenja je velika po\xc4\x8detna investicija, vi\xc5\xa1e od 3,593 dolara po kW. \xc5\xa0to je 3 puta ve\xc4\x87a cijena u odnosu na konvecionalne termoelektrane na ugljen. Pretpostavlja se da \xc4\x87e razlika u cijeni biti sve manja kako \xc4\x87e se postro\xc5\xbeavati regulative o emisiji \xc5\xa1tetnih plinova. Wabash River je \xc4\x8desto bila van pogona zbog problema s plinifikatorom i ti problemi nisu u potpunosti otklonjeni. Wabash River je tako\xc4\x91er bila van pogona zbog u\xc4\x8destalih problema s korozijom i erozijom izmjenjiva\xc4\x8da topline. The Polk County IGCC ima problema s konstrukcijom. U po\xc4\x8detku su se javili problemi s korozijom cijevovodima te plinifikatoru koji su se brzo rije\xc5\xa1ili. Nedugo zatim nastupili su problemi s vatrostalnom za\xc5\xa1titom u plinifikatoru \xc4\x8diji je popravak bio jako skup. General Electric trenutno razvija model IGCC postrojenja koje bi trebao uvesti ve\xc4\x87u pouzdanost ovakvih postrojenja. Zna\xc4\x8dajke njihovog modela su moderne turbine koje su prilago\xc4\x91ene za rad sa sinteti\xc4\x8dkim plinom. Postoji nekoliko IGCC postrojenja u sklopu rafinerija u Europi koje su pokazale odli\xc4\x8dnu pouzdanost nakon manjih po\xc4\x8detnih pote\xc5\xa1ko\xc4\x87a. Nekoliko \xc4\x8dimbenika je pomoglo u tome:_NEWLINE_\xe2\x80\xa2 Nijedno od ovih postrojenja nije koristilo napredne plinske turbine_NEWLINE_\xe2\x80\xa2 Sva postrojenja u sklopu rafinerije koriste ostatke iz proizvodnje umjesto ugljena kao sirovinu. To eliminira probleme koje uzrokuje oprema za pripremanje ugljena._NEWLINE_\xe2\x80\xa2 Ovakva se postojenja tretiraju kao predkemijska postrojenja za preradbu._NEWLINE_U Nizozemskoj postoji termoelektrana sa integriranim uplinjavanjem snage 250 MW koje radi uspje\xc5\xa1no. Ova termoelektrana uz ugljen koristi jo\xc5\xa1 30% biomase kao dodatne sirovine. Vlasnik NUON trenutno gradi jo\xc5\xa1 jednu IGCC elektranu snage 1300 MW koja \xc4\x87e biti pu\xc5\xa1tena u pogon 2011. godine.\n_START_SECTION_\nZa\xc5\xa1tita okoli\xc5\xa1a\n_START_PARAGRAPH_\nIGCC termoelektrane zaga\xc4\x91uju manje okoli\xc5\xa1 nego konvencionalne termoelektrane na ugljen \xc5\xa1to ih \xc4\x8dini sigurnijima za okoli\xc5\xa1. Me\xc4\x91utim prve generacije takvih postrojenja su zaga\xc4\x91ivale otpadne vode arsenom, selenijem i cijanidom. Ti problemi su se rije\xc5\xa1ili boljim sagrojevanjem ugljena, ali i sve ve\xc4\x87om upotrebom otpada koji nastane sagorjevanjem (koks, pepeo, uglji\xc4\x8dni dioksid i sl) u kemijskoj industriji. Na\xc5\xbealost kod uplinjavanja nastane i manja koli\xc4\x8dina opasnog otpada za koji su potrebne posebna postrojenja kako bi se iskoristio._NEWLINE__NEWLINE_Dobra strana IGCC postrojenja je to \xc5\xa1to su kompatibilni sa sustavom za hvatanje i skaldi\xc5\xa1tenje uglji\xc4\x8dnog dioksida.'